Tanárok Napja
2025-08-27 10:00 - 13:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
Gyűjtsetek valódi tapasztalatokat a tananyagon túl is, hogy minél hatékonyabban segíthessétek diákjaitokat a pályaválasztásban!
Kikre számítunk?
Tanárok Napja esemény elsősorban középiskolákban természettudományos tárgyakat tanító pedagógusok és osztályfőnökök számára nyitott program.
Mi ez ?
Programunk célja, hogy egy természettudományos tárgyakat tanító pedagógusoknak és osztályfőnököknek szervezett nap keretében belekóstolhassatok a mérnöki, informatikai és egyéb jövőbe mutató szakmák világába. Ez a személyes élmény később fontos segítség lehet a gyerekek orientációjában.
Részvételi szándékodat a regisztrációs felület kitöltésével jelezheted:
ÉRDEKEL

Miről lesz szó?
 Szakmai beszélgetés a Morgan Stanley munkatársaival – Első kézből tapasztalhatjátok meg, mit jelent a gyakorlatban egy műszaki, mérnöki karrier egy multinacionális vállalatnál.
 Bemutatkozik a SMARTIZ program, amely egy ingyenes, 10. évfolyamos lányoknak szóló, matematikai és informatikai készségeket fejlesztő, heti rendszerességű, szakkör jellegű foglalkozás.
 Az oktatáshoz is alkalmazható módszerek, ötletek átadása workshop formájában

Miért érdemes részt venni ?
 Mert segítséget kaptok tőlünk ahhoz, hogy a diákjaitokat a képességeiknek és érdeklődésüknek megfelelő irányba terelhessétek. Közösen dolgozhatunk azért, hogy a fiatalok a számukra legideálisabb szak, szakma vagy karrier irányába induljanak el.
 A megismert szakembereket meghívhatjátok az iskolátokba, de egyedi, fakultatív ismeretterjesztő képzéseket és látogatásokat is szervezhettek a segítségükkel.
 Megismerkedhettek fantasztikus szakemberekkel, hasonló programokkal, amelyekkel a diákok találkoznak a Lányok Napján.
 Bemutatjuk az új tannévben induló SMARTIZ programot, amellyel egy új lehetőséget kínálhattok diákjaitoknak a pályaorientációhoz.

A Te részvételedre is számítunk a Tanárok Napja eseményünkön!
REGISZTRÁCIÓ

Az utazási költséget megtérítjük! Ennek módjáról a regisztrációt követően értesítünk.
További információk:
 lucia.hodosy@nokatud.hu

 +36 20 9361 365

SMARTIZ 2025 jelentkezés
2025-09-01 08:00 - 2025-09-26 23:59 | Pályázati időszak
TUDÁS – PÁLYAVÁLASZTÁS – LEHETŐSÉG

JELENTKEZEM!

Izgat a számok világa és szeretnél jobban belelátni, hogy mire és hogyan lehet ezt használni?
Tarts velünk, és mi megmutatjuk, hogy a tanulás élmény lehet!
 élményeket és használható tudást kapsz
 jó csapat vár, hozzád hasonló lányokkal ismerkedhetsz meg
 a matekon kívül a programozás rejtelmeibe is bevezetünk
 megmutatjuk, hogyan lehet a matek és az infó segítségével megismerni és kutatni egy általad kiválasztott környezeti problémát
 legújabb tanulást segítő eszközökkel találkozhatsz
 segítünk megtalálni, hogy merre érdemes elindulnod későbbi tanulmányaid során
 a program elvégzéséről oklevelet kapsz, amit beírhatsz az önéletrajzodba
 és MINDEZT INGYENESEN!
Jelentkezz 2025. szeptember 26-ig a programra! JELENTKEZEM!
Mivel a résztvevők létszáma korlátozott, a programba kétlépcsős folyamat útján lehet bejutni:

sikeres pályázat kitöltése
részvétel személyes meghallgatáson

A személyes meghallgatás után dől el, ki az, aki a két féléves programban részt vehet, illetve ekkor még Te is eldöntheted, hogy szeretnél-e részt venni benne.
A meghallgatás 2025. október 3-án lesz a Morgan Stanley budapesti irodaházában. A pontos részletekről jelentkezési időszak után a megadott e-mail címre értesítést küldünk.
A foglalkozások csütörtök délutánonként az online térben lesznek megtartva,
Lesznek olyan foglalkozások is, amelyekre személyesen várjuk a résztvevőket – ahol a jelentkezőktől elvárjuk a személyes részvételt:
 Nyitóesemény – 2025. október 9.
 Csapatépítő az őszi szünetben – 2025. október 28.
 Matek + Info (játékos közös tanóra) + Intézménylátogatás a Pázmány Laborban – 2025. december 4.
 Csapatépítő és személyiségfejlesztő tréning a téli szünetben – 2026. január 9.
 Matek + Info (játékos közös tanóra) + időmenedzsment tréning – 2026. február 5.
 Job Shadowing + prezentációs technikák – 2026. március 19.
 Tavaszi projektbemutató – 2026. április 9.
 Sc’Up workshop – 2026. május 7.
 Évzáró tábor – 2026. június 17-19.
A programon való részvétel ingyenes!

Jelentkezz, ha

 10. évfolyamos középiskolás lány vagy,
 érdekel a számok világa,
 felhasználói szinten túl szeretnél többet megtudni az informatikáról
 fejlesztenéd magad mentorok segítségével,
 megismerkednél hozzád hasonló lányokkal.

TUDJ MEG TÖBBET A SMARTIZ-RÓL!

Sok szeretettel várunk és reméljük, hogy hamarosan találkozunk!
Jelentkezz 2025. szeptember 26-ig a programra! JELENTKEZEM!

A SMARTIZ program támogatója a

Girl innovator pályázat
2025-09-16 08:00 - 2025-10-17 12:00 | Pályázati időszak
Pályázz a Girl Innovator díjra!
⁣⁣⁣⁣⁣⁣
 Szívügyed a fenntarthatóság?⁣
 Környezettudatosan gondolkozol?⁣
 Úgy érzed, középiskolásként vagy egyetemistaként is tudsz nagy hatást elérni?⁣
 Van egy innovatív ötleted, amivel jobbá teheted hazánk és a világ jövőjét?⁣
⁣
🤝 Hisszük, hogy a különböző generációk csak együtt tudják megoldani az előttünk álló környezeti és társadalmi kihívásokat, ehhez pedig meg kell hallgatnunk a Ti fiatal generációtok kreatív elképzeléseit is. 💡💭⁣
Itt az ideje hallatni a hangotokat- Pályázz Te is a Girl Innovator Awardra és mutasd be, Te mit teszel vagy tennél a környezetért, a társadalomért és egy fenntarthatóbb életért! ⁣
⁣
Az első 3 legjobb pályázót díjazzuk is, amit a Lányok Napja Fesztiválon fogunk ünnepélyes keretek között átadni! 🏆⁣
⁣
A pályázat beadási határideje: 2025. október 17. 12:00 óra!⁣
Részletek és jelentkezés:

MINDENT A PÁLYÁZATRÓL

Pályázat beadása:

ITT

Kutatók Éjszakája a NaTE-nál
2025-09-26 16:00 - 21:00 | B32 Galéria és Kultúrtér, Bartók Béla út 32., Budapest, 1111, Magyarország
Kutatók Éjszakája a NaTE-nál

Ezen a napon Európa-szerte több mint 300 városban fiatalok ismerkedhetnek a kutatói pályákkal, annak szépségeivel és kihívásaival
Szórakoztató, inspiráló előadásokon, kísérleteken keresztül merülhetsz el a tudományokban és találkozhatsz olyan női kutatókkal, akik szenvedélyesen mesélnek hivatásukról.
Csatlakozz és találkozz izgalmas kutatási projektekkel, a NaTE Nagyköveteivel, a SCIndikátor program döntőseivel, az elmúlt évek Kiválósági Díjazottaival!

Részletes programok és regisztráció a Kutatók Éjszakája központi oldalán:

ÉRDEKEL

FIGYELEM! Néhány programon való részvétel regisztrációhoz kötött!

STEMpowered jelentkezés
2025-10-13 - 2025-11-09 | Pályázati időszak
 Vonz az ismeretlen?
 Sokat agyalsz a jövődön, de még nincsenek kész válaszaid?
 Izgalmas ötleteket keresel, merre indulhatnál a középsuli után?
Gyere velünk: figyelj, kapcsolódj, turbózd fel a jövődet a STEMpowered pályaorientációs programban!
A leginspirálóbb és a legjobb fej szakemberek segítenek abban, hogy pályára kerülj, és átlásd a most még bonyolultnak tűnő mátrixot. Hab a tortán, hogy mindezt csapatban, hozzád hasonló lányokkal csinálhatod.
Programunk ingyenes – csatlakozz most!
Élmény- és felfedezésalapú tanulási módszerekkel fejlesztheted magad. Gyere, fedezd fel velünk a STEM kalandot!
JELENTKEZEM!

Mit kell tenned, hogy bekerülj a programba?

1. Jelentkezz és vegyél részt a Hackatonon!
 A Hackathon egy kreatív foglalkozás, ahol az „Okos városok és az 5G” témakörben dolgozhatod ki csapattársaiddal együtt egy társadalmilag hasznos vállalkozás tervét.
 Első lépésként fiatal kutató mentoraink segítségével határoztok meg egy mindennapos problémát.
 Ezután a ti feladatotok előállni egy olyan innovatív ötlettel, ami fenntartható módon járul hozzá ennek megoldásához.
 A foglalkozás végén egy rövid előadásba sűrítve mutathatjátok be az elkészült projekteket, a zsűri pedig eldönti, kié a legizgalmasabb, legműködőképesebb megoldás.
Játék, inspiráló együtt gondolkodás, szárnyaló fantázia, csapatmunka félnapba sűrítve.

2. Lépj tovább!
A Hackathon után dől el, ki kerül be a több alkalmas STEMpowered programba, hogy igazán hatékonyan és elmélyülten dolgozhassunk együtt hétről hétre csapatépítő programok, workshopok, intézménylátogatások, karrierbeszélgetések és interaktív előadások keretében.

JELENTKEZEM!

Mikor lesznek a személyes alkalmak?

 2025. november 12. – Hackathon
 2025. november 17. – Nyitóesemény + csapatépítő
 2025. december (szervezés alatt) – Intézménylátogatás
 2026. január 15. – Workshop I. (önismeret, kreativitás, kommunikáció fejlesztése) + karrierbeszélgetések
 2026 január vége vagy február eleje (szervezés alatt) – Intézménylátogatás
 2026. február 25. – Workshop II. (önismeret, kreativitás, kommunikáció fejlesztése) + karrierbeszélgetések
 2026. március 3. – Szakmai workshop I. – A fesztiválok rejtett oldala⎮Hogyan lesz mobilhálózati lefedettség a fesztiválokon? Milyen munkaköröket és feladatokat foglal ez magába?
 2026. március 26. – Szakmai workshop II. – Digitális pajzs⎮Miért fontos mindenkinek a kiberbiztonság, és kik azok, akik nap mint nap ezért dolgoznak?
 2026. április 15. STEMpowered alumni találkozó + inspiráció, kreativitás, kommunikáció fejlesztése + karrierbeszélgetések
 2026. május 4. – Projektnap
 2025. június 10. – Záróesemény

A programon való részvétel ingyenes!

JELENTKEZEM!

 Kiket várunk? 10-12. osztályos középiskolás lányokat.
 Mennyi elfoglaltsággal jár a program? November vége és június eleje között tízszer találkozunk személyesen és havonta legalább egyszer online.
 Milyen hosszú egy-egy alkalom? 1-6 óra hosszúságú programokkal tervezz!
 Hogy illesszem be mindezt az órarendembe? A személyes alkalmak iskolaidőben zajlanak és mindenről igazolást adunk.
 Hol lesznek a személyes találkozások? A workshopokat, a nyitó- és záróeseményt Törökbálinton, a Cetin irodaházban tartjuk, ahova közösen Budapestről különjárattal utazunk. Az Intézménylátogatásokat budapesti helyszínen szervezzük.

Sok szeretettel várunk és reméljük, hogy hamarosan találkozunk!
Jelentkezz 2025. november 3-ig a programra!

TUDJ MEG TÖBBET A STEMpowered PROGRAMRÓL!

A STEMpowered program támogatója a

Lányok Napja Fesztivál
2025-10-21 09:00 - 17:00 | Lurdy Konferencia- és Rendezvényközpont, Könyves Kálmán krt. 12-14,, Budapest, 1097, Magyarország
Lányok Napja Fesztivál – A jövőt most alakítod!
Tudtad, hogy jövőd építőkockája te magad vagy? 🧩⁣⁣ Sőt mi több, pályaválasztásoddal közös jövőnket is jobbá teheted?⁣⁣
Na gyere, vágjunk bele 👇 ⁣⁣
Mitől lesz a Lányok Napja egy igazi fesztivál?
Ismét csavarunk egyet a megszokott történeten és október 22-én bevesszük az Lurdy Házat, hogy egy új arcát ismerhessük meg a pályaorientációs napoknak. 🪅⁣
⁣⁣
📍 Idén ősszel újra egy helyszínre összpontosítjuk energiáinkat, tudásunkat, és leendő új barátainkat: számos nagyvállalat, egyetem és kutatóintézet csatlakozik hozzánk gondosan megtervezett programokkal, különböző workshopok és standlátogatások keretében, hogy a lehető legszórakoztatóbb és legnyitottabb módon tudjuk feltérképezni a STEM (természettudomány-technológia-mérnöki tudományok-matematika) területekhez közel álló szakmákat és a jövőben rejlő lehetőségeinket. 🚀⁣⁣
⁣⁣
Miben lesz ez más?
Most bizony nem kell választanod❗️⁣⁣
⁣⁣
 A napot inspiráló előadókkal, kerekasztal-beszélgetésekkel indítjuk.
⁣⁣ Csapatokban bizonyíthatjátok, hogyan tudtok kódot feltörni, logikai feladatokkal megbirkózni, problémákat gyorsan és hatékonyan megoldani értékes nyereményekért
 Ez egy jó lehetőség lesz arra is, hogy megismerkedjetek a vállalatokkal, egyetemekkel, kutatóintézetekkel.⁣⁣
A jövő fejtegetése önmagában is izgalmas kihívás – a Fesztiválon pedig azt is megtudhatod a csatlakozó a vállalatoktól, egyetemektől és kutatóintézetektől, hogyan járul hozzá a STEM egy jobb jövőhöz, hogyan tudsz te dönteni a saját jövődről. 💫⁣⁣
⁣
📌 A részvétel ingyenes, de regisztrációhoz kötött
⁣Szólj az osztálytársaidnak, barátnőidnek, mert ez a nap csak nektek szól – az iskolai igazolásokról pedig mi gondoskodunk!⁣⁣

Részletek hamarosan!
A Lányok Napja Fesztiválon szeretettel várjuk a Felnőttmegőrzőbe a pedagógusokat és a szülőket is!

További infók hamarosan!
Partnerként szeretnél csatlakozni az eseményhez? Keress meg bennünket!

ÉRDEKEL

Légy a NaTE Nagykövete!
2025-11-01 - 2025-11-20 | Pályázati időszak
Pályázz a Nagyköveti Hálózatba és vegyél részt idei készségfejlesztő programunkon!
Legyél a nagykövetünk – szervezz, ismerkedj, oszd meg a tapasztalataidat, fedezd fel a szuperképességeid egy nyitott, pörgős csapatban, és mutasd meg a tudásod másoknak is – mi pedig számtalan új lehetőséget és eszközt adunk a kezedbe!
Hogyan csatlakozhatsz?
Mivel a résztvevők létszáma korlátozott, a programba kétlépcsős folyamat útján lehet bejutni:
 sikeres pályázat kitöltése
 részvétel az online meghallgatáson

ÉRDEKEL

A program ütemezése
Felkészítési időszak: 2025. november – 2026. március

A személyes alkalmak az alábbiak szerint alakulnak:

Csapatépítő – 2025. november 22., szombat 10:00 – 15:00
Workshop – 2025. november 29., szombat 10:00 – 15:00
Workshop – 2025. december 20., szombat 10:00-15:00
Workshop – 2026. január 10. szombat – iskolai igazolást adunk
Intézménylátogatás – 2026. január (szervezés alatt, iskolai igazolást adunk)
Workshop – 2026. január 31., szombat 10:00-15:00
Workshop – 2026. február 14., szombat 10:00 – 15:00
Shadowing – 2026. február 16-i hét, (szervezés alatt, iskolai igazolást adunk)
Záró alkalom – 2026. március 7. szombat 10:00-15:00

JELENTKEZEM

A személyesen tartott programokon étkezést biztosítunk.

Jelentkezz, ha
 középiskolás lány vagy,
 heti két órát tudsz szánni arra, hogy fejleszd készségeidet!
Ha szeretnél a NaTE Nagykövete lenni, várjuk jelentkezésedet 2025. november 20-ig!
JELENTKEZEM

Kik vagyunk mi?
A NaTE azért hozta létre a Nagyköveti hálózatot, hogy minél több diáklánynak mutathassuk meg, mennyi izgalom és szépség van a mérnöki, kutatói vagy az informatikai pályán. Célunk, hogy bátran és magabiztosan induljatok el a STEM területek irányába, bővüljön a látókörötök és táguljon a munka világáról alkotott képetek.
Kik a nagyköveteink?
Országos hálózatunkban olyanokkal találkozhatsz, akiket hasonló dolgok foglalkoztatnak, mint téged. Ha csatlakozol hozzánk, segítünk megtalálni és fejleszteni az erősségeid, ha pedig szembejön egy bonyolultabb feladat vagy nehézség, együtt biztosan megoldjuk.
Miért jó nagykövetnek lenni?
 Mert másokkal is megoszthatod a természettudományok szeretetét, társakat találhatsz a gondolkodásban és a problémamegoldásban. Sőt, sokszor még azon túl is.
 Mert rengeteget fejlődhetsz! Nagyköveteinknek szóló interaktív programjainkon megismerheted a legújabb technológiai fejlesztéseket – intézménylátogatások, Lányok Napja, Job shadowing.
 Fejlesztheted prezentációs és egyéb kommunikációs képességeidet is, amelyek elengedhetetlenek az eredményes továbbtanuláshoz és a karrierépítéshez.
 A közösség részeként kapcsolatot építhetsz nagykövettársaiddal, szakmai támogatókkal, vállalatokkal és intézményekkel, akik később is segíthetnek a pályád során.
 Bekapcsolódhatsz a programjaink szervezésébe, például az eddig több mint 17.000 lányt megmozgató Lányok Napja megvalósításába.
 Ingyen vehetsz részt nyári táborainkban.
 Az önéletrajzodban is bátran feltüntetheted a programban szerzett fontos tapasztalataidat.

ÉRDEKEL

Kiválósági Díj 2025 - pályázat
2025-11-28 - 2026-01-31 | Pályázati időszak
A Nature-días Nők a Tudományban Egyesület, a Magyar Tudományos Akadémia és az UNESCO Magyar Nemzeti Bizottsága védnökségével idén is meghirdeti
a Nők a tudományban Kiválósági díjat
műszaki tudományok területen
illetve
fizikai és csillagászati tudományok/űrkutatás dolgozó kutatók részére,
melyre fiatal kutatónők jelentkezését –
és a
Nők a Tudományban Kiválósági Díjat a kutatói tevékenység támogatásáért,
melyre női technikusok, laboránsok, asszisztensek és egyéb szakmai segítők jelölését várjuk

A Nők a Tudományban Kiválósági Díjra pályázhatnak olyan PhD fokozattal rendelkező magyar állampolgárságú vagy magyar nemzetiségű kutatónők, akik

kiemelkedő kutatási vagy technológiai tevékenységet folytatnak a fenti tématerületek valamelyikén,
aktív részesei a hazai kutatás-fejlesztésnek,
tevékenységük elsősorban Magyarországon működő kutatóintézetekhez, egyetemekhez, vállalatokhoz köthető,
PhD fokozatukat legfeljebb 10 éve szerezték meg – a 10 év a szülési szabadságon illetve főállásban gyermekneveléssel töltött idő hosszával emelhető – maximum 3 évvel gyermekenként.

PÁLYÁZOK

Nők a Tudományban Kiválósági Díj a kutatói tevékenység támogatásáért
A kiváló kutatónők szakmai sikereihez és életpályájához nagy mértékben járulnak hozzá az őket segítő és támogató női technikusok, laboránsok, mérnökök és egyéb nem adminisztratív szakmai segítők.
A Te ajánlásoddal az ő munkájukat is díjazzuk. Jelölj és bátoríts másokat is, ünnepeld velünk a munkatársad!

JELÖLÖK

A pályázat és a jelölés határideje: 2026. január 31. éjfél

További információk:
KIVÁLÓSÁGI DÍJ FELHÍVÁS

Kapcsolat
 hello@nokatud.hu
 +36 30 656 1489, +36 20 9361 365

Lányok Napja
2026-04-23 08:00 - 17:00 | Országos esemény, Magyarország
Lányok Napja 2026 – Az lehetsz, ami csak lenni szeretnél!
Egy nap, amikor az addig ismeretlen labirintusok hirtelen bebarangolhatóvá válnak. Amikor az ország leginspirálóbb vállalatai, egyetemei és kutatóintézetei tágra nyitják kapuikat a felső tagozatos és középiskolás lányok előtt, a tudományos, technológiai és műszaki szakmák pedig egyszer csak kézzelfoghatóak lesznek. Egyetlen nap alatt fiatal lányok ezrei szereznek meghatározó élményt pályaválasztásukhoz.

 Vonz az ismeretlen?
 Sokat agyalsz a jövődön, de még nincsenek kész válaszaid?
 Izgalmas ötleteket keresel, merre indulhatnál a középiskola után?

A Lányok Napján a helyed!

Kövesd közösségi felületeinket! Hamarosan jövünk a részletekkel!

   

2026. április 23-án ismét Lányok Napja, már 15. alkalommal Magyarországon.
Egy nap, amikor több ezer közép- és felső tagozatos általános iskolás lány ismerkedhet a műszaki-, természettudományos pályákkal, kipróbálhatod magát és a képességeit.
A nap, amikor országszerte számos vállalat, kutatóintézet, egyetemi laboratórium nyitja meg kapuit a lányok előtt a tudomány és a technológia, a kutatás és az informatika területén.

Fogadóhelyként szeretnél csatlakozni? Vedd fel velünk a kapcsolatot!

ÉRDEKEL
